
Na osnovu člana 29. Zakona o javnim nabavkama Crne Gore (,,Sl.list CG“ br.42/11, 57/14,  28/15 i 42/17) i Pravilnika o sadržaju akta i obrascima za sprovođenje hitnih nabavki (Službeni list CG“, br.49/17), i člana 19 Statuta Javne ustanove Biblioteke za slijepe Crne Gore, direktor Biblioteke  donosi,
PRAVILNIK O SPROVOĐENJU HITNIH NABAVKI
Član 1
Ovim Pravilnikom bliže se propisuje način sprovođenja hitnih nabavki Javne ustanove Biblioteke za slijepe Crne Gore (u daljem tekstu: Biblioteka za slijepe Crne Gore).
Član 2
Hitne nabavke se mogu sprovesti u cilju otklanjanja opasnosti od nepredviđenih događaja na koje naručilac nije mogao ili ne može da utiče, otklanjanje posljedica tih nepredviđenih događaja, ugroženosti zdravlja i života građana, ako nije moguće sprovesti postupak javne nabavke i postupiti u rokovima određenim Zakonom o javnim nabavkama (,,Sl.list CG“ br.42/11, 57/14,  28/15 i 42/17).
Član 3
Hitna nabavka se može primijeniti za nabavku roba, usluga i ustupanja izvođenja radova.
Član 4
Zahtjev za hitnu nabavku roba, usluga ili radova (u daljem tekstu: Zahtjev) mogu podnijeti zaposleni ili rukovodioci organizacionih jedinica uz saglasnost direktora Biblioteke za slijepe Crne Gore.
Zahtjev iz stava 1 ovog člana sadrži:
1) opis predmeta i vrste nabavke roba/usluga/radova,
2) razlog za nabavku roba/usluga/radova sa detaljnim obrazloženjem i dostavom dokumentacije (zapisnika sa terena, izvještaj o procjeni rizika i sl.) kojom se potkrepljuju tvrdnje navedene u Zahtjevu,
3) potpis zaposlenog ili rukovodioca organizacione jedinice.



Član 5
Hitna nabavka se pokreće Odlukom o pokretanju postupka.
Odluku o pokretanju postupka hitne nabavke donosi starješina organa ili lice koje on ovlasti      (u daljem tekstu: ovlašćeno lice), na Obrascu 1, predviđen Pravilnikom o sadržaju akta i obrascima za sprovođenje hitnih nabavki Ministarstva finansija (u daljem tekstu: Pravilnik).
Nacrt Odluke priprema službenik za javne nabavke i dostavlja ga na saglasnost rukovodiocu organizacione jedinice, a zatim ovlašćenom licu Biblioteke za slijepe Crne Gore (direktoru) na procjenu opravdanosti sprovođenja hitne nabavke i potpis.
Član 6
Prikupljanje ponuda sprovodi se na osnovu zahtjeva za dostavljanje ponuda ( u daljem tekstu: Zahtjev), koji sadrži podatke iz Obrasca 2 Pravilnika.
Zahtjev se upućuje ponuđačima faxom, elektronskom poštom ili na drugi način, (jednom ponuđaču u zavisnosti od konkretne nabavke).
Član 7
Nakon izvršenog prijema ponuda, službenik za javne nabavke pristupa pregledu, ocjeni i vrednovanju ponuda i sačinjava Zapisnik o prijemu, pregledu ocjeni i vrednovanju ponuda na Obrascu 3 Pravilnika.
Nakon Zapisnika službenik za javne nabavke sačinjava obavještenje o ishodu postupka na Obrascu 4 Pravilnika, na osnovu kojeg će se sa izabranim ponuđačem zaključiti ugovor ili realizovati predmetnu nabavku na osnovu računa/fakture (u zavisnosti od uslova, cijene konkretne nabavke).
Član 8
Služba za javne nabavke je dužna da Odluku o pokretanju postupka hitne nabavke, obavještenje o ishodu postupka i ugovor/fakturu/račun o hitnoj nabavci u roku od tri dana od dana okončanja postupka hitne nabavke objavi na internet stranici.
Član 9
Obrasci 1, 2, 3 i 4 čine sastavni dio ovog Pravilnika.
Član 10
Ovo uputstvo stupa na snagu danom potpisivanja.

